sukhrobnurali/uzbek-legal-corpus huggingface dataset:
AVIAKEROSIN YoQILGʻISI UChUN QATʼIY MIQDORDA BELGILANGAN AKSIZ SOLIGʻI STAVKALARINI QAYTA KOʻRIB ChIQISh TOʻGʻRISIDA
(order, 2009-03-06)

Oʻzbekiston Respublikasi Prezidentining 2007-yil 12-dekabrdagi PQ-744-son “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2007-yil, 52-son, 534-modda) 12-1-ilovasiga muvofiq buyuraman: 1. Aviakerosin yoqilgʻisi uchun qatʼiy miqdorda belgilangan aksiz soligʻi stavkasi qayta koʻrib chiqilib, 36 400 soʻm/tonnaga miqdorida belgilansin. 2. Oʻzbekiston Respublikasi moliya vazirining 2008-yil 17-apreldagi 38-sonli “Aviakerosin yoqilgʻisi uchun qatʼiy miqdorda belgilangan aksiz soligʻi stavkalarini qayta koʻrib chiqish toʻgʻrisida”gi buyrugʻi (2008-yil 21-aprel, roʻyxat raqami 1796 — Oʻzbekiston Respublikasi qonun hujjatlari toʻplami, 2008-yil, 17-son, 131-modda) oʻz kuchini yoʻqotgan deb hisoblansin. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgandan keyin kuchga kiradi.
“TEXNOLOGIYALAR TRANSFERI AGENTLIGI” DAVLAT UNITAR KORXONASI FAOLIYATINI TAKOMILLAShTIRISh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Innovatsion loyihalar va texnologiyalarni ishlab chiqarishga tatbiq etishni ragʻbatlantirish borasidagi qoʻshimcha chora-tadbirlar toʻgʻrisida” 2008-yil 15-iyuldagi PQ-916-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Iqtisodiyot vazirligi, Davlat mulki qoʻmitasi hamda Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasining “Texnologiyalar transferi agentligi” davlat unitar korxonasini (keyingi oʻrinlarda “Agentlik” deb ataladi) Oʻzbekiston Respublikasi Iqtisodiyot vazirligi tasarrufiga oʻtkazish toʻgʻrisidagi taklifi qabul qilinsin. 2. Quyidagilar Agentlikning asosiy vazifalari va faoliyati yoʻnalishlari etib belgilansin: innovatsion loyihalarni ishlab chiqish va ularni ishlab chiqarishga joriy etish; innovatsion texnologiyalarni, shu jumladan xorijiy innovatsion texnologiyalarni mustaqil ekspertizadan oʻtkazish, moslashtirish va mamlakatimiz amaliyotiga joriy etish; ilmiy-texnik ishlanmalarni tijorat sotuvi obyekti sifatida ishlab chiqarishga joriy etish loyihalarini tuzish va amalga oshirish; ilmiy-texnik ishlanmalar natijalarini tijoratlashtirish sohasida xalqaro ilmiy-texnik hamkorlikni amalga oshirish. 3. Belgilab qoʻyilsinki, Agentlik faoliyatini moliyalashtirish Agentlikning oʻz mablagʻlari va qonun hujjatlariga zid boʻlmagan boshqa manbalar hisobiga amalga oshiriladi. 4. Oʻzbekiston Respublikasi Iqtisodiyot vazirligi bir oy muddatda Agentlik ustavi belgilangan tartibda qayta koʻrib chiqilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
QIMMATLI QOGʻOZLAR BOZORIDA ANDERRAYTING FAOLIYATI TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(order, 2025-03-01)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga hamda (Oʻzbekiston Respublikasi qonun hujjatlari toʻplami, 2008-yil 29-30-son, 278-modda) Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan “Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazi toʻgʻrisida”gi nizomga muvofiq buyuraman: 1. Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazining 1999-yil 21-dekabrdagi qarori bilan tasdiqlangan Qimmatli qogʻozlar bozorida anderrayting faoliyati toʻgʻrisidagi nizomga (1999-yil 28-dekabr, roʻyxat raqami 860) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
QIMMATLI QOGʻOZLAR BOZORIDA MASLAHAT BERISH FAOLIYATI TOʻGʻRISIDAGI NIZOMNI TASDIQLASH HAQIDAGI BUYRUGʻIGA OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2025-12-24)

Oʻzbekiston Respublikasi “Qimmatli qogʻozlar bozori toʻgʻrisida”gi Qonuniga hamda (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan “Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisida”gi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazi Bosh direktori tomonidan 2005-yil 15-iyunda 2005-06-son bilan tasdiqlangan “Qimmatli qogʻozlar bozorida maslahat berish faoliyati toʻgʻrisidagi nizomni tasdiqlash haqida”gi buyrugʻiga (2005-yil 15-iyul, roʻyxat raqami 1495 — Oʻzbekiston Respublikasi qonun hujjatlari toʻplami, 2005-y., 28-29-son, 213-modda) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
MARKAZIY DEPOZITARIYNING SAVDO VA HISOB-KITOB- KLIRING TIZIMLARI BILAN OʻZARO ALOQADORLIGI TARTIBIGA OʻZGARTIRISh VA QOʻShIMChALAR KIRITISh TOʻGʻRISIDA
(order, 2021-03-31)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga hamda Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Oʻzbekiston Respublikasi davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 1999-yil 29-noyabrda tasdiqlangan Markaziy depozitariyning savdo va hisob-kitob-kliring tizimlari bilan oʻzaro aloqadorligi tartibiga (1999-yil 16-dekabr, roʻyxat raqami 854) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
QIMMATLI QOGʻOZLAR BOZORIDA MANIPULYATSIYANI OLDINI OLISH QOIDALARIGA OʻZGARTIRISH VA QOʻSHIMCHALAR KIRITISH HAQIDA
(order, 2025-07-01)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga hamda (Oʻzbekiston Respublikasi qonun hujjatlari toʻplami, 2008-yil 29-30-son, 278-modda) Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan “Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazi toʻgʻrisida”gi nizomga muvofiq buyuraman: 1. Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazining 1999-yil 25-iyundagi 04/103-sonli qarori bilan tasdiqlangan Qimmatli qogʻozlar bozorida manipulyatsiyani oldini olish qoidalariga (roʻyxat raqami 820-son, 1999-yil 21-sentabr) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
Sudlar va adliya organlarini rivojlantirish jamgʻarmasi toʻgʻrisidagi nizomga qoʻshimcha kiritish haqida (Oʻzbekiston Respublikasi Prezidentining “Sud qonunchiligini demokratlashtirish va liberallashtirish hamda sud tizimi mustaqilligini taʼminlash boʻyicha tadqiqot markazini tashkil etish toʻgʻrisida” 2008-yil 23-iyundagi PQ-896-son qarori)
(law, 2017-09-04)

Oʻzbekiston Respublikasi Prezidentining “Sud qonunchiligini demokratlashtirish va liberallashtirish hamda sud tizimi mustaqilligini taʼminlash boʻyicha tadqiqot markazini tashkil etish toʻgʻrisida” 2008-yil 23-iyundagi PQ-896-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Sudlar va adliya organlarini rivojlantirish jamgʻarmasini tashkil etish toʻgʻrisida” 2003-yil 18-martdagi 147-son qarori (Oʻzbekiston Respublikasi QT, 2003-y., 3-son, 26-modda) bilan tasdiqlangan Sudlar va adliya organlarini rivojlantirish jamgʻarmasi toʻgʻrisidagi Nizomning 4-bandiga quyidagi mazmundagi oʻn ikkinchi xatboshi qoʻshilsin: “Jamgʻarma mablagʻlari ularni Oʻzbekiston Respublikasi Oliy sudi orqali ajratgan holda Sud qonunchiligini demokratlashtirish va liberallashtirish hamda sud tizimi mustaqilligini taʼminlash boʻyicha tadqiqot markaziga ham yoʻnaltiriladi”; oʻn ikkinchi xatboshi oʻn uchinchi xatboshi deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“OʻZBEKISTON RESPUBLIKASI FUQARO AVIATSIYASI GUVOHNOMALARINI BERISH VA AVIATSIYA XODIMLARINING TURLARI” OʻZBEKISTON RESPUBLIKASINING AVIATSIYA QOIDALARIGA (OʻR AQ-61) OʻZGARTIRISHLAR KIRITISH TOʻGʻRISIDA
(order, 2025-03-25)

Oʻzbekiston Respublikasi fuqaro aviatsiyasining faoliyatini tartibga soluvchi meʼyoriy hujjatlarni IKAO standartlari va tavsiyalarini inobatga olgan holda takomillashtirish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2004-yil 26-martdagi 49-sonli buyrugʻi bilan tasdiqlangan “Oʻzbekiston Respublikasi fuqaro aviatsiyasi guvohnomalarini berish va aviatsiya xodimlarining turlari” Oʻzbekiston Respublikasi Aviatsiya qoidalariga (2004-yil 7-may, roʻyxat raqami 1349 — Oʻzbekiston Respublikasi qonun hujjatlari toʻplami, 2004-y., 18-son, 212-modda) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
“GURLAN” AKSIYADORLIK JAMIYATI BAZASIDAGI “MURUVVAT-TEKS” XORIJIY ShuʼBA KORXONASINING OʻZ EHTIYOJLARI UChUN ChETDAN KELTIRILGAN VA BOJXONA TOʻLOVLARI TOʻLAShDAN OZOD QILINADIGAN TEXNOLOGIK VA YORDAMChI ASBOB-USKUNALAR, EHTIYOT QISMLAR HAMDA TEXNOLOGIK JIHOZLAR ROʻYXATINI TASDIQLASh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “2006 — 2008-yillarda toʻqimachilik sanoati korxonalarini modernizatsiya qilish va texnikaviy qayta jihozlash Dasturi toʻgʻrisida” 2006-yil 13-noyabrdagi PQ-510-son qarorining bajarilishini taʼminlash maqsadida Vazirlar Mahkamasi qaror qiladi: 1. Quyidagilar: “Gurlan” aksiyadorlik jamiyati bazasidagi “MURUVVAT-TEKS” xorijiy shuʼba korxonasi toʻqimachilik kompleksini tashkil etish” loyihasi Oʻzbekiston Respublikasi Prezidentining “2006 — 2008-yillarda toʻqimachilik sanoati korxonalarini modernizatsiya qilish va texnikaviy qayta jihozlash Dasturi toʻgʻrisida” 2006-yil 13-noyabrdagi PQ-510-son qarori 1-ilovasiga kiritilganligi; ushbu loyiha doirasida “MURUVVAT-TEKS” xorijiy shuʼba korxonasi bilan “Zeromax GmbH” (Shveysariya) kompaniyasi oʻrtasida umumiy summasi 12526846 AQSh dollari boʻlgan texnologik va yordamchi asbob-uskunalar, ehtiyot qismlar hamda texnologik jihozlar yetkazib berish yuzasidan 2006-yil 17-noyabrdagi № ZM/MT-001 raqamli import kontrakti tuzilganligi; Yengil sanoat korxonalarini qurish, qayta ixtisoslashtirish va modernizatsiya qilishga doir takliflarni koʻrib chiqish boʻyicha idoralararo ekspert kengashi tomonidan ushbu kontrakt doirasida chetdan keltirilgan va bojxona toʻlovlari toʻlashdan ozod qilinadigan texnologik va yordamchi asbob-uskunalar, ehtiyot qismlar hamda texnologik jihozlar roʻyxati yuzasidan ijobiy xulosa berilganligi maʼlumot uchun qabul qilinsin. 2. Mazkur kontrakt doirasida olib kirish vaqtida “Gurlan” aksiyadorlik jamiyati bazasidagi “MURUVVAT-TEKS” xorijiy shuʼba korxonasi Oʻzbekiston Respublikasi Prezidentining “2006 — 2008-yillarda toʻqimachilik sanoati korxonalarini modernizatsiya qilish va texnikaviy qayta jihozlash Dasturi toʻgʻrisida” 2006-yil 13-noyabrdagi PQ-510-son qarorining 5-bandiga muvofiq bojxona toʻlovlari (bojxona rasmiylashtiruvi yigʻimlaridan tashqari) toʻlashdan ozod qilinadigan texnologik va yordamchi asbob-uskunalar, ehtiyot qismlar hamda texnologik jihozlar roʻyxati ilovaga* muvofiq tasdiqlansin. 3. Oʻzbekiston Respublikasi Moliya vazirligi, Davlat soliq qoʻmitasi boʻshab qoladigan mablagʻlardan “Gurlan” aksiyadorlik jamiyati bazasidagi “MURUVVAT-TEKS” xorijiy shuʼba korxonasi tomonidan ishlab chiqarishni texnikaviy qayta jihozlash va modernizatsiya qilish, tayyor mahsulotlarning yangi turlarini oʻzlashtirish, oʻz aylanma mablagʻlarini toʻldirish uchun maqsadli foydalanilishi ustidan qatʼiy nazorat oʻrnatsinlar. Ushbu mablagʻlardan belgilangan maqsadda foydalanilmagan taqdirda ular korxonaga nisbatan qonun hujjatlarida nazarda tutilgan jarima sanksiyalari qoʻllagan holda toʻliq hajmda davlat budjetiga undiriladi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2008-10-09)

1. Oʻzbekiston Respublikasi Hukumati bilan Qirgʻiziston Respublikasi Hukumati oʻrtasida Qirgʻiziston Respublikasining Oʻzbekiston Respublikasi oldidagi davlat qarzini restrukturizatsiya qilish toʻgʻrisida 2003-yil 2-iyuldagi Bitim yuzasidan 2008-yil 15-yanvar kuni Toshkent shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
BANK QONUNChILIGI VA BANK FAOLIYATINI TARTIBGA SOLUVChI MEʼYORIY HUJJATLARNI BUZGANLIKLARI UChUN MARKAZIY BANK TOMONIDAN TIJORAT BANKLARIGA NISBATAN QOʻLLANILADIGAN ChORA VA SANKSIYALAR TOʻGʻRISIDAGI NIZOMGA QOʻShIMChALAR KIRITISh HAQIDA
(law, 2020-09-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni hamda Oʻzbekiston Respublikasi Vazirlar Mahkamasining 1997-yil 11-dekabrdagi 548-sonli “Respublikada savdo tushumi inkassatsiya qilinishini va nazorat-kassa mashinalaridan foydalanishni tubdan yaxshilash chora-tadbirlari toʻgʻrisida”gi va 2001-yil 22-iyundagi 264-sonli “Naqd pul muomalasini mustahkamlash va tijorat banklarining masʼuliyatini oshirishga doir qoʻshimcha chora-tadbirlar toʻgʻrisida”gi (Oʻzbekiston Respublikasi qonun hujjatlari toʻplami, 2001-y., 12-son, 79-modda) qarorlariga muvofiq Markaziy bank Boshqaruvi qaror qiladi: 1. Bank qonunchiligi va bank faoliyatini tartibga soluvchi meʼyoriy hujjatlarni buzganliklari uchun Markaziy bank tomonidan tijorat banklariga nisbatan qoʻllaniladigan chora va sanksiyalar toʻgʻrisidagi nizomga (1999-yil 5-fevral, roʻyxat raqami 622) ilovaga* muvofiq qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan keyin kuchga kiritilsin.
XUSUSIYLAShTIRILGAN KORXONALAR AKSIYALARINI XORIJIY INVESTORLARGA “TOShKENT” RESPUBLIKA FOND BIRJASINING MAXSUS SAVDO MAYDONChASI ORQALI ERKIN ALMAShTIRILADIGAN VALYUTAGA SOTISh TARTIBINI OʻZ KUChINI YOʻQOTGAN DEB TOPISh HAQIDA
(resolution, 2008-10-07)

Oʻzbekiston Respublikasi “Qimmatli qogʻozlar bozori toʻgʻrisida”gi (Oʻzbekiston Respublikasi qonun hujjatlari toʻplami, 2008-yil, 29-30-son, 278-modda) Qonunining 63-moddasiga muvofiq qaror qilamiz: 1. Oʻzbekiston Respublikasi Davlat mulki qoʻmitasi, Oʻzbekiston Respublikasi Moliya vazirligi, Oʻzbekiston Respublikasi Markaziy banki va “Toshkent” Respublika fond birjasi Boshqaruvi tomonidan 1998-yil 18-dekabrdagi 321-son bilan tasdiqlangan “Xususiylashtirilgan korxonalar aksiyalarini xorijiy investorlarga “Toshkent” Respublika fond birjasining maxsus savdo maydonchasi orqali erkin almashtiriladigan valyutaga sotish tartibi” (roʻyxat raqami 583, 1998-yil 30-dekabr) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
SAMARQAND VILOYaTI HOKIMLIGI BOShQARUV APPARATI TUZILMASIGA OʻZGARTIShLAR KIRITISh TOʻGʻRISIDA
(resolution, 2017-05-29)

1. Samarqand viloyati hokimligi boshqaruv apparati tuzilmasida sanoat, tadbirkorlik, kapital qurilish, kommunikatsiyalar va kommunal xoʻjalik masalalari boʻyicha hokimning birinchi oʻrinbosari lavozimi tugatilsin hamda sanoat, tadbirkorlik, kapital qurilish, kommunikatsiyalar va kommunal xoʻjalik masalalari boʻyicha hokim oʻrinbosari lavozimi kiritilsin. 2. Samarqand viloyati hokimligi boshqaruv apparatining xodimlar cheklangan soni 48 kishidan iborat yangilangan tuzilmasi ilovaga* muvofiq tasdiqlansin. 3. Mazkur Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASINING XOʻJALIK PROTSESSUAL KODEKSIGA OʻZGARTISh VA QOʻShIMChA KIRITISh TOʻGʻRISIDA
(code, 2018-04-01)

“1921-modda. Nazorat tartibida protest keltirish toʻgʻrisidagi ariza
Ishda ishtirok etuvchi shaxslar nazorat tartibida protest keltirish toʻgʻrisidagi arizani ushbu Kodeksning 193-moddasida koʻrsatilgan mansabdor shaxslarga berishga haqli. Nazorat tartibida protest keltirish toʻgʻrisidagi ariza mazmunan ushbu Kodeks 177-moddasining birinchi qismi talablariga muvofiq boʻlishi lozim. Arizaga sudning hal qiluv qarori nusxasi, agar ish apellatsiya, kassatsiya tartibida ham koʻrib chiqilgan boʻlsa, apellatsiya, kassatsiya instansiyasi sudlarining qarorlari nusxalari ham ilova qilinadi. Ushbu moddaning ikkinchi qismi talablariga rioya qilinmagan taqdirda nazorat tartibida protest keltirish toʻgʻrisidagi ariza qaytariladi. Sudning hal qiluv qarori qonuniy kuchga kirgan kundan eʼtiboran uch yil oʻtgandan keyin berilgan nazorat tartibida protest keltirish toʻgʻrisidagi ariza koʻrib chiqilmaydi. Nazorat tartibida protest keltirish toʻgʻrisidagi ariza bir oylik muddatda, ish talab qilib olinadigan va tekshiriladigan hollarda esa ikki oygacha boʻlgan muddatda koʻrib chiqilishi kerak. Protest keltirish uchun asoslar boʻlmaganda ariza bergan shaxsga arizani qanoatlantirmasdan qoldirish sabablari koʻrsatilib, yozma javob berilishi lozim”; 2) 197-modda quyidagi tahrirda bayon etilsin:

“197-modda. Protest keltirish
Protest keltirish uchun asoslar mavjud boʻlganda ushbu Kodeksning 193-moddasida koʻrsatilgan mansabdor shaxs protest keltiradi va uni ish bilan birga Oʻzbekiston Respublikasi Oliy xoʻjalik sudining Rayosatiga yuboradi. Protestning mazmuni ushbu Kodeks 177-moddasining birinchi qismi talablariga muvofiq boʻlishi lozim. Protestning nusxalari ishda ishtirok etuvchi shaxslarga yuboriladi. Protest keltirgan mansabdor shaxs uni protest koʻriladigan sud majlisi boshlanguniga qadar oʻzgartirish, toʻldirish yoki chaqirib olishga haqli. Ishda ishtirok etuvchi shaxslar protest toʻldirilganligi, oʻzgartirilganligi yoki chaqirib olinganligi toʻgʻrisida xabardor qilinadi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
ELCHIXONA UCHUN IJARAGA OLINGAN YER UCHASTKASINI KOREYA RESPUBLIKASI MULKI QILIB SOTISH TOʻGʻRISIDA
(resolution, 2008-09-29)

Oʻzbekiston Respublikasining Yer kodeksiga va Oʻzbekiston Respublikasi Prezidentining “Oʻzbekiston Respublikasidagi diplomatiya vakolatxonalari va xalqaro tashkilotlarning ish sharoitlarini yaxshilashga oid qoʻshimcha chora-tadbirlar toʻgʻrisida” 1995-yil 14-noyabrdagi PF-1287-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi, Davlat mulki qoʻmitasi va Toshkent shahar hokimligining Toshkent shahri, Mirobod tumani, Afrosiyob koʻchasi, 7-uy manzilidagi Koreya Respublikasi Elchixonasi va Qarorgohi uchun ijaraga olingan 5 065,0 kv.m. maydonli yer uchastkasini 1 861 400,0 AQSH dollariga Koreya Respublikasi mulki qilib sotish toʻgʻrisidagi taklifi qabul qilinsin. 2. Oʻzbekiston Respublikasi Davlat mulki qoʻmitasi: Toshkent shahar hokimligi bilan birgalikda ikki hafta muddatda Oʻzbekiston Respublikasi qonun hujjatlariga muvofiq Koreya Respublikasi Elchixonasi bilan koʻrsatib oʻtilgan yer uchastkasining oldi-sotdi shartnomasini tuzsin; shartnoma majburiyatlarining bajarilishi yakunlariga koʻra koʻrsatib oʻtilgan yer uchastkasiga Koreya Respublikasi mulki huquqini tasdiqlovchi Davlat dalolatnomasini belgilangan tartibda bersin; yer uchastkasini Koreya Respublikasiga sotishdan olingan 1 861 400,0 AQSH dollari miqdoridagi mablagʻni Oʻzbekiston Respublikasi Vazirlar Mahkamasining 1998-yil 22-avgustdagi 362-son qarori bilan belgilangan tartibga muvofiq taqsimlasin. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTISHLAR KIRITISH TOʻGʻRISIDA
(resolution, 2025-11-26)

Vazirlar Mahkamasining “Oʻzbekiston Respublikasi Vazirlar Mahkamasining ijro etuvchi tuzilmasiga qisman oʻzgartishlar kiritish toʻgʻrisida” 2008-yil 8-avgustdagi 174-sonli qarori qabul qilinishi munosabati bilan: 1. Oʻzbekiston Respublikasi Prezidentining baʼzi hujjatlariga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Temir-tersak, qora va rangli metallar chiqindilarini tayyorlash va qayta ishlashga topshirishni nazorat qilish va muvofiqlashtirish boʻyicha Respublika komissiyasi tarkibini tasdiqlash toʻgʻrisida” 2005-yil 19-dekabrdagi F-2400-son farmoyishi ilovasining uchinchi xatboshidagi “D. Qurbonov” va “Mashinasozlik, metallurgiya, geologiya, mineral xomashyo qazib olish va qayta ishlashni rivojlantirish masalalari Axborot-tahlil departamentining” soʻzlari tegishli ravishda “lavozimi boʻyicha” va “Geologiya, yoqilgʻi-energetika kompleksi, kimyo, neft-kimyo va metallurgiya sanoati masalalari Axborot-tahlil departamentining” soʻzlariga almashtirilsin.
SOLIQ MASLAHATChISI MALAKA SERTIFIKATINI OLISh UChUN MALAKA IMTIHONLARINI TAShKIL ETISh VA OʻTKAZISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2022-11-08)

Oʻzbekiston Respublikasining “Soliq maslahati toʻgʻrisida”gi Qonuni, Vazirlar Mahkamasining 2007-yil 20-martdagi “Soliq maslahati sohasini rivojlantirish chora-tadbirlari toʻgʻrisida”gi 55-sonli qaroriga (Oʻzbekiston Respublikasi qonun hujjatlari toʻplami, 2007-yil, 12-son, 111-modda) asosan Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2007-yil 17-dekabrdagi 108, 2007-63-sonli qarori bilan tasdiqlangan Soliq maslahatchisi malaka sertifikatini olish uchun malaka imtihonlarini tashkil etish va oʻtkazish tartibi toʻgʻrisidagi nizomning (2007-yil 17-dekabr, roʻyxat raqami 1749 — Oʻzbekiston Respublikasi qonun hujjatlari toʻplami, 2007-yil, 50-51-son, 530-modda) 39-bandi quyidagi tahrirda ifodalansin: “39. Soliq maslahatchisi sertifikatini olish uchun daʼvogar boʻlimlar boʻyicha kamida quyidagi miqdordagi savollarga toʻgʻri javob berishi lozim: soliq huquqi — 5; yuridik va jismoniy shaxslarni soliqqa tortish — 9; iqtisodiy munosabatlarni huquqiy tartibga solish — 7; soliq maslahati berishning huquqiy asoslari, tashkil etish va uslubi — 3; buxgalteriya hisobi va hisoboti — 8; soliq hisob-kitoblari va rejalashtirishda iqtisodiy tahlil — 3. Bunda test natijalarini ijobiy deb eʼtirof etish uchun asos boʻlib hisoblanadigan toʻgʻri javoblar miqdori imtihon testlaridagi mavjud savollar umumiy miqdorining kamida 75 foizini tashkil etishi kerak”. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.